Ericu950/Stoicheia-meter-silver huggingface dataset:
ὅταν δ ὁ ἄρχων ἀπογνῷ τὸ δύνασθαι κρατεῖν , ἀνάγκη τοὺς ὑπηκόους εὐθὺς ἀφηνιάζειν καὶ μάλιστα τοὺς ἐκ μικρῶν καὶ τῶν τυχόντων πεφυκότας ἀνερεθίζεσθαι 0 ·
ἐν οἷς τὸ Αἰγυπτιακὸν τὰ πρωτεῖα φέρεται διὰ βραχυτάτου σπινθῆρος εἰωθὸς ἐκφυσᾶν στάσεις μεγάλας .
ἐν ἀμηχάνοις δὲ καὶ ἀπόροις γεγονὼς ἐσφάδᾳζε καὶ τὰ πρὸ μικροῦ πάντα ἤλλαξεν ἅμα τῇ τοῦ λογισμοῦ πρὸς τὸ χεῖρον μεταβολῇ ποιησάμενος τὴν ἀρχὴν ἀπὸ τῶν συνηθεστάτων ·
τοὺς μὲν γὰρ εὔνους καὶ μάλιστα φίλους ὑφωρᾶτο καὶ διωθεῖτο , τοῖς δ ἐξ ἀρχῆς ἀνομολογηθεῖσιν ἐχθροῖς ἐσπένδετο καὶ συμβούλοις περὶ πάντων ἐχρῆτο .
οἱ δ  ἐγκότως γὰρ εἶχον  τὸ κατηλλάχθαι δοκεῖν λόγῳ μόνον ἐπιμορφάσαντες , ἔργοις δὲ κατὰ διάνοιαν ἀσύμβατα μνησικακοῦντες καὶ ὥσπερ ἐν θεάτρῳ καθυποκρινόμενοι γνησίαν φιλίαν ὅλον αὐτὸν συναρπάζουσι ·
καὶ γίνεται ὁ μὲν ἄρχων ὑπήκοος , οἱ δ ὑπήκοοι ἡγεμόνες , εἰσηγούμενοι μὲν ἀλυσιτελεστάτας γνώμας , εὐθὺς δὲ ταύτας ἐπισφραγιζόμενοι 0 .
βεβαιωταὶ γὰρ ὧν ἐβουλεύσαντο πάντων ἐγίνοντο κωφὸν ὡς ἐπὶ σκηνῆς προσωπεῖον ἕνεκα προσχήματος αὐτὸ μόνον παραλαμβάνοντες ἐπιγεγραμμένον ὄνομα ἀρχῆς , Διονύσιοι δημοκόποι , Λάμπωνες γραμματοκύφωνες , Ἰσίδωροι στασιάρχαι , φιλοπράγμονες , κακῶν εὑρεταί , ταραξιπόλιδες ·
τοῦτο γὰρ κεκράτηκέ πως τ οὔνομα 0 .
συνταξάμενοι πάντες οὗτοι βούλευμα βουλεύουσι κατὰ τῶν Ἰουδαίων ἀργαλεώτατον καὶ τῷ Φλάκκῳ προσελθόντες ἰδίᾳ φασίν · "
ἔρρει μέν σοι τὰ ἀπὸ Τιβερίου Νέρωνος τοῦ παιδός , ἔρρει δὲ καὶ ἡ μετ ἐκεῖνον ἐλπίς , ὁ ἑταῖρός σου Μάκρων , αἴσια δ οὐκ ἔστι σοι τὰ ἀπὸ τοῦ κρατοῦντος ·
δεῖ δὴ παράκλητον ἡμᾶς εὑρεῖν δυνατώτατον , ὑφ οὗ Γάιος ἐξευμενισθήσεται .
ὁ δὲ παράκλητος ἡ πόλις Ἀλεξανδρέων ἐστίν , ἣν τετίμηκε μὲν ἐξ ἀρχῆς ἅπας ὁ Σεβαστὸς οἶκος , διαφερόντως δ ὁ νῦν ἡμῶν δεσπότης 0 .
παρακλητεύσει δὲ τυχοῦσά τινος παρὰ σοῦ δωρεᾶς ·
μεῖζον δ ἀγαθὸν οὐδὲν αὐτῇ παρέξεις ἢ τοὺς Ἰουδαίους ἐκδοὺς καὶ προέμενος 0 .
“ ἐπὶ τούτοις ὀφείλων ἀπώσασθαι καὶ δυσχερᾶναι τοὺς λέγοντας ὡς νεωτεροποιοὺς καὶ κοινοὺς πολεμίους συνεπιγράφεται τοῖς λεχθεῖσι .
καὶ τὸ μὲν πρῶτον ἀδηλοτέρας ἐποιεῖτο τὰς ἐπιβουλὰς μή τ ἴσον παρέχων καὶ κοινὸν ἀκροατὴν ἑαυτὸν τοῖς τὰς ἀμφισβητήσεις ἔχουσιν , ἀλλὰ πρὸς θάτερον ἀποκλίνων μέρος , μή τ ἐν τοῖς ἄλλοις ἰσηγορίαν διδούς , ἀλλὰ καὶ ὁπότε προσίοι τις τῶν Ἰουδαίων , ἀποστρεφόμενος καὶ τὸ δυσέντευκτον ἐπιτηδεύων ἐπὶ μόνων τούτων ·
αὖθις δὲ καὶ ἐκ τοῦ φανεροῦ τὴν δυσμένειαν ἐπεδείξατο .
προσεπέρρωσε δ αὐτοῦ τὴν ἐκ μαθήσεως τὸ πλέον ἢ φύσεως ἐπιτετηδευμένην ἀπόνοιαν καὶ συντυχία τις τοιαύτη 0 .
γάιος Καῖσαρ Ἀγρίππᾳ τῷ Ἡρῴδου βασιλέως υἱωνῷ δίδωσι βασιλείαν τῆς παππῴας λήξεως τρίτην μοῖραν , ἣν Φίλιππος τετράρχης θεῖος ὢν αὐτῷ πρὸς πατρὸς ἐκαρποῦτο .
μέλλοντι δ ἀπαίρειν συνεβούλευσεν ὁ Γάιος τὸν μὲν ἀπὸ Βρεντεσίου μέχρι Συρίας πλοῦν μακρὸν ὄντα καὶ καματηρὸν παραιτήσασθαι , χρῆσθαι δ ἐπιτόμῳ τοὺς ἐτησίας ἀναμείναντι τῷ διὰ τῆς Ἀλεξανδρείας ·
τάς τε γὰρ ἐκεῖθεν ὁλκάδας ταχυναυτεῖν ἔφασκε καὶ ἐμπειροτάτους εἶναι κυβερνήτας , οἳ καθάπερ ἀθλητὰς ἵππους ἡνιοχοῦσιν ἀπλανῆ παρέχοντες τὸν ἐπ εὐθείας δρόμον 0 .
ὁ δὲ πειθαρχεῖ ὡς δεσπότῃ τε ἅμα καὶ τὰ δοκοῦντα συμφέρειν παραγγέλλοντι 0 .
καταβὰς δ εἰς Δικαιάρχειαν καὶ ναῦς ὑφόρμους Ἀλεξανδρίδας ἰδὼν εὐτρεπεῖς πρὸς ἀναγωγήν , ἐπιβὰς μετὰ τῶν ἰδίων , εὐπλοίᾳ χρησάμενος , ὀλίγαις ὕστερον ἡμέραις ἀνεπιφάτως καὶ ἀφωράτως κατάγεται , κελεύσας τοῖς κυβερνήταις  περὶ γὰρ δείλην ὥραν ὁ Φάρος ἀναφαίνεται  τὰ μὲν ἱστία συνάγειν , ἔξω δὲ περὶ αὐτὸν μὴ μακρὰν ἀφισταμένους θαλαττεύειν ἄχρι τοῦ βαθεῖαν ἑσπέραν ἐπιγενέσθαι καὶ νυκτὸς τοῖς λιμέσι προσσχεῖν , ἵν ἀποβὰς ἤδη τετραμμένων ἁπάντων πρὸς ὕπνον , μηδενὸς ὁρῶντος , ἀφίκηται πρὸς τὸν ξενοδόχον .
ὁ μὲν δὴ μετὰ τοσαύτης αἰδοῦς ἐπεδήμησε βουλόμενος , εἴ πως οἷόν τε ἦν , ἅπαντας τοὺς ἐν τῇ πόλει λαθὼν ὑπεξελθεῖν ·
οὐ γὰρ κατὰ θέαν ἀφῖκτο τῆς Ἀλεξανδρείας ἐπιδεδημηκὼς αὐτῇ πρότερον , ἡνίκα τὸν ἐπὶ Ῥώμης πλοῦν ἐστέλλετο πρὸς Τιβέριον , ἀλλ ὁδῷ χρησόμενος ἐπιτόμῳ τῆς οἴκαδε ἀφίξεως .
οἱ δ ὑπὸ φθόνου ῥηγνύμενοι  βάσκανον γὰρ φύσει τὸ Αἰγυπτιακόν  καὶ τὰς ἑτέρων εὐτυχίας ἰδίας ὑπελάμβανον εἶναι κακοπραγίας καὶ ἅμα διὰ τὴν παλαιὰν καὶ τρόπον τινὰ φύσει γεγενημένην πρὸς Ἰουδαίους ἀπέχθειαν ἤσχαλλον ἐπὶ τῷ γεγενῆσθαί τινα βασιλέα Ἰουδαῖον οὐχ ἧττον , ἢ εἰ αὐτός τις ἕκαστος βασιλείαν προγονικὴν ἀφῄρητο 0 .
καὶ τὸν ἄθλιον Φλάκκον πάλιν οἱ συνόντες ἀνηρέθιζον εἰς τὸν αὐτὸν ἐνάγοντες καὶ προκαλούμενοι φθόνον , „ σὴ κατάλυσίς ἐστι “ φάσκοντες „ ἡ ἐπιδημία τούτου ·
μείζονα τιμῆς καὶ εὐδοξίας ὄγκον ἢ σὺ περιβέβληται 0 ·
πάντας εἰς ἑαυτὸν ἐπιστρέφει τὴν δορυφόρον τῶν σωματοφυλάκων στρατιὰν ὁρῶντας ἐπαργύροις καὶ ἐπιχρύσοις ὅπλοις διακεκοσμημένην .
ἔδει γὰρ ἥκειν εἰς ἐπικράτειαν ἑτέρου δυνάμενον πλῷ χρησάμενον εἰς τὴν οἰκείαν ἀσφαλῶς παραπεμφθῆναι ;
καὶ γὰρ εἰ Γάιος ἐπέτρεπε , μᾶλλον δ ἠνάγκαζεν , ἐχρῆν ἐκλιπαρήσαντα παραιτήσασθαι τὴν ἐνθάδε ἄφιξιν , ἵνα μὴ παρευημερηθεὶς ὁ τῆς χώρας ἡγεμὼν ἀδοξῇ .
“ ταῦτα ἀκούων ἔτι μᾶλλον ἢ πρότερον ᾤδει καὶ ἐν μὲν τῷ φανερῷ τὸν ἑταῖρον καὶ φίλον καθυπεκρίνετο διὰ τὸν ἐκ τοῦ πέμψαντος φόβον , ἰδίᾳ δὲ ἐζηλοτύπει καὶ ἐξελάλει τὸ μῖσος καὶ πλαγίως αὐτὸν ὕβριζεν , ἐπειδήπερ ἄντικρυς οὐκ ἐθάρρει 0 .
τῷ γὰρ ἀργοῦντι καὶ σχολάζοντι τῆς πόλεως ὄχλῳ  πλῆθος δ ἐστὶν ἐπιτετηδευκὸς γλωσσαλγίαν καὶ ἐνευκαιροῦν διαβολαῖς καὶ βλασφημίαις  ἐπιτρέπει κακηγορεῖν τὸν βασιλέα εἴ τε ἀρξάμενος δι ἑαυτοῦ τῶν λοιδοριῶν εἴ τε προτρεψάμενος καὶ ἐναγαγὼν αὐτὸς διὰ τῶν ὑπηρετεῖν τὰ τοιαῦτα εἰωθότων 0 1 .
οἱ δ ἀφορμῆς λαβόμενοι διημέρευον ἐν τῷ γυμνασίῳ χλευάζοντες τὸν βασιλέα καὶ σκώμματα συνείροντες ·
πῇ δὲ καὶ ποιηταῖς μίμων καὶ γελοίων διδασκάλοις χρώμενοι τὴν ἐν τοῖς αἰσχροῖς εὐφυΐαν ἐπεδείκνυντο , βραδεῖς μὲν ὄντες τὰ καλὰ παιδεύεσθαι , τὰ δ ἐναντία μανθάνειν ὀξύτατοι καὶ προχειρότατοι .
διὰ τί γὰρ οὐκ ἠγανάκτησεν , οὐκ ἀπήγαγεν , οὐκ ἐπέπληξε τῆς αὐθάδους βλασφημίας ;
εἰ δὲ μὴ βασιλεὺς ἦν , ἀλλά τις τῶν ἐκ τῆς Καίσαρος οἰκίας , οὐκ ὤφειλε προνομίαν τινὰ καὶ τιμὴν ἔχειν ;
ἀλλὰ ταῦτ  εἰσὶ πίστεις ἐναργεῖς τοῦ συναίτιον γεγενῆσθαι τῶν βλασφημιῶν Φλάκκον ·
ὁ γὰρ ἐπιπλήττειν ἢ τὸ πανύστατον ἐπέχειν ἂν δυνηθεὶς εἰ μὴ κεκώλυκε , δῆλος ἦν ἐφιεὶς καὶ ἐπιτρέπων αὐτός .
πρὸς ὅ τι δ ἂν ὄχλος ἀσύντακτος ἀφορμὴν λάβῃ τῶν ἁμαρτημάτων , οὐχ ἵσταται , μέτεισι δ  ἀφ ἑτέρων εἰς ἕτερα προσεπεξεργαζόμενος ἀεί τι νεώτερον .
ἦν τις μεμηνὼς ὄνομα Καραβᾶς οὐ τὴν ἀγρίαν καὶ θηριώδη μανίαν  ἄσκηπτος γὰρ αὕτη γε καὶ τοῖς ἔχουσι καὶ τοῖς πλησιάζουσιν  , ἀλλὰ τὴν ἀνειμένην καὶ μαλακωτέραν 0 .
οὗτος διημέρευε καὶ διενυκτέρευε γυμνὸς ἐν ταῖς ὁδοῖς οὔ τε θάλπος οὔ τε κρυμὸν ἐκτρεπόμενος , ἄθυρμα νηπίων καὶ μειρακίων σχολαζόντων .
συνελάσαντες τὸν ἄθλιον ἄχρι τοῦ γυμνασίου καὶ στήσαντες μετέωρον , ἵνα καθορῷτο πρὸς πάντων , βύβλον μὲν εὐρύναντες ἀντὶ διαδήματος ἐπιτιθέασιν αὐτοῦ τῇ κεφαλῇ , χαμαιστρώτῳ δὲ τὸ ἄλλο σῶμα περιβάλλουσιν ἀντὶ χλαμύδος , ἀντὶ δὲ σκήπτρου βραχύ τι παπύρου τμῆμα τῆς ἐγχωρίου καθ ὁδὸν ἐρριμμένον ἰδών τις ἀναδίδωσιν .
ἐπεὶ δὲ ὡς ἐν θεατρικοῖς μίμοις τὰ παράσημα τῆς βασιλείας ἀνειλήφει καὶ διεκεκόσμητο εἰς βασιλέα , νεανίαι ῥάβδους ἐπὶ τῶν ὤμων φέροντες ἀντὶ λογχοφόρων ἑκατέρωθεν εἱστήκεσαν μιμούμενοι δορυφόρους 0 .
εἶθ ἕτεροι προσῄεσαν , οἱ μὲν ὡς ἀσπασόμενοι , οἱ δὲ ὡς δικασόμενοι , οἱ δ ὡς ἐντευξόμενοι περὶ κοινῶν πραγμάτων 0 1 .
εἶτ  ἐκ τοῦ περιεστῶτος ἐν κύκλῳ πλήθους ἐξήχει βοή τις ἄτοπος Μάριν ἀποκαλούντων  οὕτως δέ φασι τὸν κύριον ὀνομάζεσθαι παρὰ Σύροις  ·
ᾔδεσαν γὰρ Ἀγρίππαν καὶ γένει Σύρον καὶ Συρίας μεγάλην ἀποτομὴν ἔχοντα , ἧς ἐβασίλευε .
ταῦτα δὲ ἀκούων , μᾶλλον δὲ ὁρῶν ὁ Φλάκκος , δεόντως ἂν καὶ τὸν μεμηνότα συλλαβὼν καὶ καθείρξας , ἵνα μὴ παρέχῃ τοῖς κατακερτομοῦσιν ἀφορμὴν εἰς ὕβριν τῶν βελτιόνων , καὶ τοὺς ἐνσκευάσαντας τιμωρησάμενος , ὅτι γε βασιλέα καὶ φίλον Καίσαρος καὶ ὑπὸ τῆς Ῥωμαίων βουλῆς τετιμημένον στρατηγικαῖς τιμαῖς ἐτόλμησαν καὶ ἔργοις καὶ λόγοις καὶ φανερῶς καὶ πλαγίως ὑβρίζειν , οὐ μόνον οὐκ ἐπέπληξεν , ἀλλ οὐδ  ἐπισχεῖν ἠξίωσεν ἄδειαν καὶ ἐκεχειρίαν διδοὺς τοῖς ἐθελοκακοῦσι καὶ ἐθελέχθρως ἔχουσι , προσποιούμενος ἅ τε ἑώρα μὴ ὁρᾶν καὶ ὧν ἤκουε μὴ ἀκούειν .
ὅπερ συναισθόμενος ὁ ὁὄχλος  οὐχ ὁ ὁκαθεστὼς καὶ δημοτικός , ἀλλ  ὁ πάντα θορύβου καὶ ταραχῆς εἰωθὼς ἀναπιμπλάναι διὰ φιλοπραγμοσύνην καὶ ζῆλον ἀβιώτου βίου καὶ τὴν ἐξ ἔθους ἀργίαν καὶ σχολήν , πρᾶγμα ἐπίβουλον  συρρυέντες εἰς τὸ θέατρον ἐξ ἑωθινοῦ Φλάκκον ἤδη τιμῶν ἀθλίων ἐωνημένοι , ἃς ὁ δοξομανὴς καὶ παλίμπρατος ἐλάμβανεν οὐ καθ  αὑτοῦ μόνον ἀλλὰ καὶ τῆς κοινῆς ἀσφαλείας , ἀνεβόησαν ἀφ ἑνὸς συνθήματος εἰκόνας ἐν ταῖς προσευχαῖς ἀνατιθέναι , καινότατον καὶ μηδέπω πραχθὲν εἰσηγούμενοι παρανόμημα .
καὶ τοῦτ εἰδότες  ὀξύτατοι γὰρ τὴν μοχθηρίαν εἰσί  κατασοφίζονται τὸ Καίσαρος ὄνομα προκάλυμμα ποιησάμενοι , ᾧ προσάπτειν τι τῶν ἐπαιτίων οὐ θεμιτόν 0 .
τί οὖν ὁ τῆς χώρας ἐπίτροπος 0 ;
ἐπιστάμενος , ὅτι καὶ ἡ πόλις οἰκήτορας ἔχει διττούς , ἡμᾶς τε καὶ τούτους , καὶ πᾶσα Αἴγυπτος , καὶ ὅτι οὐκ ἀποδέουσι μυριάδων ἑκατὸν οἱ τὴν Ἀλεξάνδρειαν καὶ τὴν χώραν Ἰουδαῖοι κατοικοῦντες ἀπὸ τοῦ πρὸς Λιβύην καταβαθμοῦ μέχρι τῶν ὁρίων Αἰθιοπίας , καὶ ὡς ἡ πεῖρα κατὰ πάντων ἐστὶ καὶ ὡς οὐ λυσιτελὲς ἔθη πάτρια κινεῖν , ἀμελήσας ἁπάντων ἐπιτρέπει ποιήσασθαι τὴν ἀνάθεσιν , μυρία καὶ πάντα προνοητικὰ δυνάμενος ἢ ὡς ἄρχων κελεύειν ἢ συμβουλεύειν ὡς φίλος 0 1 2 .
ὁ δὲ  συνεχειρούργει γὰρ ἕκαστα τῶν ἁμαρτανομένων  καὶ ἀπὸ μείζονος ἐξουσίας ἀναρριπίζειν καινοτέραις ἀεὶ κακῶν προσθήκαις τὴν στάσιν ἠξίου καὶ τό γ ἐφ  αὑτὸν ἧκον μέρος ἅπασαν ὀλίγου δεῖν φάναι τὴν οἰκουμένην ἐμφυλίων πολέμων ἐπλήρωσεν .
οὐ γὰρ ἦν ἄδηλον , ὅτι ἡ περὶ τὴν κατάλυσιν τῶν προσευχῶν φήμη λαβοῦσα τὴν ἀρχὴν ἀπὸ τῆς Ἀλεξανδρείας διαδοθήσεται μὲν εὐθὺς εἰς τοὺς ἐν Αἰγύπτῳ νομούς , δραμεῖται δ ἀπὸ μὲν Αἰγύπτου πρὸς ἀνατολὰς καὶ ἔθνη τὰ ἑῷα , ἀπὸ δὲ τῆς ὑποταινίου καὶ Μαρείας , αἳ Λιβύης εἰσὶν ἀρχαί , πρὸς δυσμὰς καὶ ἔθνη τὰ ἑσπέρια 0 ·
ἰουδαίους γὰρ χώρα μία διὰ πολυανθρωπίαν οὐ χωρεῖ .
ἧς αἰτίας ἕνεκα τὰς πλείστας καὶ εὐδαιμονεστάτας τῶν ἐν Εὐρώπῃ καὶ Ἀσίᾳ κατά τε νήσους καὶ ἠπείρους ἐκνέμονται μητρόπολιν μὲν τὴν ἱερόπολιν ἡγούμενοι , καθ ἣν ἵδρυται ὁ τοῦ ὑψίστου θεοῦ νεὼς ἅγιος , ἃς δ  ἔλαχον ἐκ πατέρων καὶ πάππων καὶ προπάππων καὶ τῶν ἔτι ἄνω προγόνων οἰκεῖν ἕκαστοι πατρίδας νομίζοντες , ἐν αἷς ἐγεννήθησαν καὶ ἐτράφησαν ·
εἰς ἐνίας δὲ καὶ κτιζομένας εὐθὺς ἦλθον ἀποικίαν στειλάμενοι , τοῖς κτίσταις χαριζόμενοι .
καὶ δέος ἦν , μὴ οἱ πανταχοῦ τὴν ἀφορμὴν ἐκεῖθεν λαβόντες ἐπηρεάζωσι τοῖς πολίταις αὐτῶν Ἰουδαίοις εἰς τὰς προσευχὰς καὶ τὰ πάτρια νεωτερίζοντες .
οἱ δέ  οὐ γὰρ ἔμελλον ἄχρι παντὸς ἡσυχάζειν καίτοι πεφυκότες εὖ πρὸς εἰρήνην , οὐ μόνον ὅτι παρὰ πᾶσιν ἀνθρώποις οἱ περὶ τῶν ἐθῶν ἀγῶνες καὶ τοὺς περὶ ψυχῆς κινδύνους ὑπερβάλλουσιν , ἀλλ ὅτι καὶ μόνοι τῶν ὑφ ἥλιον ἅμα ταῖς προσευχαῖς ἀπεστεροῦντο τὴν εἰς τοὺς εὐεργέτας εὐσέβειαν , ὃ μυρίων θανάτων ἐτετίμηντο ἄν  οὐκ ἔχοντες ἱεροὺς περιβόλους , οἷς ἐνδιαθήσονται τὸ εὐχάριστον , καὶ τοῖς ἐναντιουμένοις εἶπον ἄν ·
„ λελήθατε ἑαυτοὺς οὐ προστιθέντες τοῖς κυρίοις τιμήν , ἀλλ ἀφαιρούμενοι , οὐκ εἰδότες ὡς τοῖς πανταχόθι τῆς οἰκουμένης Ἰουδαίοις ὁρμητήρια τῆς εἰς τὸν Σεβαστὸν οἶκον ὁσιότητός εἰσιν αἱ προσευχαὶ ἐπιδήλως , ὧν ἡμῖν ἀναιρεθεισῶν τίς ἕτερος ἀπολείπεται τόπος ἢ τρόπος τιμῆς ;
εἰ μὲν γὰρ ἐφιέντων τῶν ἐθῶν ὀλιγωροῦμεν , τῆς ἀνωτάτω τιμωρίας δίκαιοι τυγχάνειν ἐσμὲν μὴ παρέχοντες ἀρτίους καὶ πλήρεις τὰς ἀμοιβάς .
εἰ δ οὐκ ἐξὸν τοῖς ἰδίοις ὑποστέλλομεν νομίμοις , ἃ καὶ τῷ Σεβαστῷ φίλον βεβαιοῦν , τί μικρὸν ἢ μέγα πλημμελοῦμεν οὐκ οἶδα 0 ·
πλὴν εἰ μὴ ψέγειν τις ἐθελήσειε τὸ μὴ γνώμῃ ἑκουσίῳ παρανομεῖν τὰς ἐκδιαιτήσεις τῶν ἐθῶν οὐ φυλαξαμένους , αἵ , κ ἂν ἀφ ἑτέρων ἄρξωνται , τελευτῶσι πολλάκις εἰς τοὺς αἰτίους .
“ ἀλλ  ὁ μὲν Φλάκκος τά τε λεκτέα ἡσυχάζων καὶ τὰ ἡσυχαστέα λέγων οὕτως εἰς ἡμᾶς ἐξημάρτανεν .
ἐκεῖνοι δ  , οἷς ἐχαρίζετο , τίνα γνώμην εἶχον ;
ἆρά γε τὴν τῶν τιμᾶν ἐθελόντων 0 ;
εἶτα σπάνις ἦν ἱερῶν κατὰ τὴν πόλιν , ἧς τὰ πλεῖστα καὶ ἀναγκαιότατα μέρη τετεμένισται , πρὸς ἀνάθεσιν ὧν ἐβούλοντο ;
τὴν μὲν οὖν τῶν φιλαπεχθημόνων καὶ μετὰ τέχνης ἐπιβουλευόντων ὁρμὴν ἔφαμεν , δι ἣν οἱ μὲν ἐπηρεάζοντες οὐ δόξουσιν ἀδικεῖν , τοῖς δ ἐπηρεαζομένοις οὐκ ἀσφαλὲς ἐναντιοῦσθαι 0 .
οὐ γάρ ἐστιν , ὦ γενναῖοι , τιμὴ καταλύειν νόμους , ἔθη πάτρια κινεῖν , ἐπηρεάζειν τοῖς συνοικοῦσι , διδάσκειν καὶ τοὺς ἐν ταῖς ἄλλαις πόλεσιν ὁμοφροσύνης ἀλογεῖν .
ἐπειδὴ τοίνυν ἡ κατὰ τῶν νόμων πεῖρα εὐοδεῖν ἔδοξεν αὐτῷ τὰς προσευχὰς ἁρπάσαντι καὶ μη δὲ τ οὔνομα ὑπολιπομένῳ , πάλιν ἐφ ἕτερον ἐτρέπετο , τὴν τῆς ἡμετέρας πολιτείας ἀναίρεσιν , ἵν ἀποκοπέντων οἷς μόνοις ἐφώρμει ὁ ἡμέτερος βίος ἐθῶν τε πατρίων καὶ μετουσίας πολιτικῶν δικαίων τὰς ἐσχάτας ὑπομένωμεν συμφορὰς οὐδενὸς ἐπειλημμένοι πείσματος εἰς ἀσφάλειαν .
ὀλίγαις γὰρ ὕστερον ἡμέραις τίθησι πρόγραμμα , δι  οὗ ξένους καὶ ἐπήλυδας ἡμᾶς ἀπεκάλει μη δὲ λόγου μεταδούς , ἀλλ  ἀκρίτως καταδικάζων .
οὗ τί ἂν εἴη τυραννίδος ἐπάγγελμα μεῖζον ;
αὐτὸς γενόμενος τὰ πάντα , κατήγορος , ἐχθρός , μάρτυς , δικαστής , κολαστής , εἶτα δυσὶ τοῖς προτέροις καὶ τρίτον προσέθηκεν ἐφεὶς ὡς ἐν ἁλώσει τοῖς ἐθέλουσι πορθεῖν Ἰουδαίους .
οἱ δὲ λαβόντες ἄδειαν τί πράττουσι ;
πέντε μοῖραι τῆς πόλεώς εἰσιν , ἐπώνυμοι τῶν πρώτων στοιχείων τῆς ἐγγραμμάτου φωνῆς ·
τούτων δύο Ἰουδαϊκαὶ λέγονται διὰ τὸ πλείστους Ἰουδαίους ἐν ταύταις κατοικεῖν ·
οἰκοῦσι δὲ καὶ ἐν ταῖς ἄλλαις οὐκ ὀλίγοι σποράδες .
τί οὖν ἐποίησαν ;
ἐκ τῶν τεσσάρων γραμμάτων ἐξῴκισαν τοὺς Ἰουδαίους καὶ συνήλασαν εἰς ἑνὸς μοῖραν βραχυτάτην .
οἱ δὲ ἐξεχέοντο διὰ τὸ πλῆθος εἰς αἰγιαλοὺς καὶ κοπρίας καὶ μνήματα πάντων στερόμενοι τῶν ἰδίων .
ἐκεῖνοι δὲ τὰς οἰκίας ἐρήμους καταδραμόντες ἐφ ἁρπαγὴν ἐτράποντο καὶ ὡς ἐκ πολέμου λείαν διενέμοντο , μηδενὸς δὲ κωλύοντος καὶ τὰ ἐργαστήρια τῶν Ἰουδαίων συγκεκλεισμένα διὰ τὸ ἐπὶ Δρουσίλλῃ πένθος ἀναρρήξαντες ὅσα εὗρον  πολλὰ δὲ καὶ ταῦτ ἦν  ἐξεφόρησαν καὶ διὰ μέσης ἀγορᾶς ἐκόμιζον ὡς οἰκείοις τοῖς ἀλλοτρίοις καταχρώμενοι .
τῆς δ ἁρπαγῆς ἡ ἀπραξία κακὸν ἦν βαρύτερον , τὰς μὲν ἐνθήκας ἀπολωλεκότων τῶν ποριστῶν , μηδενὸς δὲ ἐωμένου , μὴ γεωργοῦ , μὴ ναυκλήρου , μὴ ἐμπόρου , μὴ τεχνίτου , τὰ συνήθη πραγματεύεσθαι , ὡς διχόθεν κατεσκευάσθαι πενίαν , ἔκ τε τῆς ἁρπαγῆς , ἐξουσίων μιᾷ ἡμέρᾳ γενομένων καὶ περισεσυλημένων τὰ ἴδια , κ ἀκ τοῦ μὴ δεδυνῆσθαι πορίζειν ἐκ τῶν συνήθων ἐπιτηδευμάτων .
καὶ ταῦτα μὲν εἰ καὶ ἀφόρητα , ἀλλ οὖν τοῖς αὖθις πεπραγμένοις συγκρινόμενα οἰστά 0 1 .
πενία γὰρ χαλεπὸν μέν , καὶ μάλισθ ὅταν κατασκευάζηται πρὸς ἐχθρῶν , ἔλαττον δὲ τῆς εἰς τὰ σώματα ὕβρεως , κ ἂν ᾖ βραχυτάτη 0 1 .
τοὺς δ ἡμετέρους διὰ τὰς ὑπερβολὰς ὧν ἔπαθον οὐ δ ἂν εἴποι τις ὕβριν ἢ αἰκίαν ἐνδεδέχθαι κυρίοις χρώμενος τοῖς ὀνόμασιν , ἀλλά μοι δοκεῖ προσρήσεων οἰκείων ἂν ἀπορῆσαι διὰ μέγεθος κεκαινουργημένης ὠμότητος , ὡς τὰ τῶν πολέμῳ μὲν κρατησάντων , ἐκ φύσεως δ ἀσπόνδων εἰς τοὺς ἑαλωκότας , συγκρινόμενα τοῖς τούτων ἡμερώτατα ἂν εἶναι δόξαι .
χρήματα ἁρπάζουσιν ἐκεῖνοι καὶ πλῆθος αἰχμαλώτων σωμάτων , ἀλλὰ κινδυνεύσαντες , εἴπερ ἡττήθησαν , ἀποβαλεῖν τὰ οἰκεῖα .
οὐ μὴν ἀλλὰ καὶ μυρίους , ὧν λύτρα κατατιθέασι συγγενεῖς ἢ φίλοι , μεθίενται τῶν δορυαλώτων , ἴσως μὲν ἀκαμπεῖς ὄντες πρὸς ἔλεον , ἡττώμενοι δὲ φιλαργυρίας .
ἀλλὰ τί τοῦτο 0 ;
φαίη τις ἄν ·
τοῖς γὰρ εὖ πάσχουσιν ἀδιαφορεῖ τῆς σωτηρίας ὁ τρόπος .
ἤδη δὲ καὶ τοὺς πεσόντας ἐν τῷ πολέμῳ τῶν ἐχθρῶν ταφῆς ἀξιοῦσιν οἱ μὲν ἐπιεικεῖς καὶ φιλάνθρωποι ταῖς οἴκοθεν δαπάναις , οἱ δὲ τὴν ἔχθραν καὶ πρὸς νεκροὺς ἀποτείνοντες ὑπόσπονδα τὰ σώματα διδόντες ὑπὲρ τοῦ μὴ τῆς τελευταίας χάριτος ἀμοιρῆσαι τῶν νομιζομένων 0 .
ἐν πολέμῳ μὲν οἱ δυσμενεῖς ταῦτα 0 ·
ἐν εἰρήνῃ δ οἱ πρὸ μικροῦ φίλοι θεασώμεθα ὁποῖα 0 .
μετὰ γὰρ τὰς ἁρπαγὰς καὶ τοὺς ἀνοικισμοὺς καὶ τὰς ἐκ τῶν πλείστων μερῶν τῆς πόλεως βιαίους ἐλάσεις καθάπερ τειχήρεις ἐν κύκλῳ περικαθημένων ἐχθρῶν γεγονότες , ἀπορίᾳ καὶ σπάνει δεινῇ τῶν ἀναγκαίων πιεζόμενοι καὶ γύναια καὶ τέκνα νήπια ὁρῶντες ἐν ὀφθαλμοῖς παραπολλύμενα λιμῷ χειροποιήτῳ  πάντα γὰρ τ ἄλλα εὐθηνίας καὶ εὐετηρίας μεστὰ ἦν , τοῦ μὲν ποταμοῦ ταῖς πλημμύραις τὰς ἀρούρας πλουσίως λιμνάσαντος , τῆς δὲ πεδιάδος , ὅση πυροφόρος , ἀφθονώτατον ὑπ εὐγονίας τὸν τοῦ σίτου καρπὸν ἀναγούσης  , μηκέτι στέγειν δυνάμενοι τὰς ἐνδείας , οἱ μὲν ἐπὶ συγγενῶν καὶ φίλων , πρότερον οὐκ εἰωθότες , οἰκίας ἦλθον ἔρανον αὐτὰ τὰ ἀναγκαῖα αἰτήσοντες , οἱ δ ἀπὸ φρονήματος εὐγενοῦς τὴν μεταιτῶν τύχην ὡς δουλοπρεπῆ καὶ ἀνελεύθερον ἐκτρεπόμενοι προῆλθον εἰς ἀγορὰν οὐδενὸς ἑτέρου χάριν ἢ τοῦ πρίασθαι τοῖς τε οἰκείοις καὶ ἑαυτοῖς τροφάς , οἱ δυστυχεῖς 0 .
εὐθὺς γὰρ συναρπασθέντες ὑπὸ τῶν τὴν ὀχλοκρατίαν ἐπιτειχισάντων δολοφονοῦνται καὶ συρόμενοι καὶ πατούμενοι διὰ τῆς πόλεως ἁπάσης ἐξαναλώθησαν , οὐδενὸς ὑπολειφθέντος μέρους , ὃ δυνήσεται κοινωνῆσαι ταφῆς .
μυρίους μέντοι καὶ ἄλλους πολυτρόποις κακῶν ἰδέαις ἐπιτετηδευμέναις εἰς χαλεπὴν ὠμότητα κατειργάσαντο καὶ διέφθειραν οἱ λελυττηκότες ὑπ ἀγριότητος | εἰς θηρίων φύσιν ·
τοὺς γὰρ ὅπῃ τύχοι φανέντας τῶν Ἰουδαίων ἢ κατέλευον ἢ ξύλοις κατέκοπτον οὐκ εὐθὺς ἐπὶ τὰ καιριώτατα μέρη τὰς πληγὰς φέροντες , ἵνα μὴ θᾶττον τελευτήσαντες θᾶττον καὶ τὴν τῶν ὀδυνηρῶν ἀντίληψιν ἀπόθωνται .
τῇ δὲ τῶν συμφορῶν ἀδείᾳ καὶ ἐκεχειρίᾳ τινὲς ἐπινεανιευόμενοι , τῶν ἀμβλυτέρων ὅπλων ἀλογήσαντες , ἀνελάμβανον τὰ πάντων ἀνυσιμώτατα , πῦρ καὶ σίδηρον , καὶ πολλοὺς μὲν ξίφεσιν ἀνεῖλον , οὐκ ὀλίγους δὲ πυρὶ διέφθειραν .
ἤδη δὲ καὶ γενεὰς ὅλας , ἄνδρας μετὰ γυναικῶν , τέκνα νήπια μετὰ γονέων , ἐνέπρησαν οἱ πάντων ἀνηλεέστατοι κατὰ μέσην τὴν πόλιν , μὴ γῆρας , μὴ νεότητα , μὴ παίδων ἄκακον ἡλικίαν οἰκτισάμενοι ·
καὶ ὁπότε ξύλων ὕλης ἀπορήσειαν , φρύγανα συλλέγοντες καπνῷ τὸ πλέον ἢ πυρὶ διέφθειρον , οἰκτρότερον καὶ ἐπιμηκέστερον ὄλεθρον τοῖς δειλαίοις τεχνάζοντες , ὧν τὰ σώματα ἡμίφλεκτα ἀναμὶξ ἔκειτο , χαλεπὴ καὶ ὀδυνηροτάτη θέα 0 .
εἰ δὲ καὶ οἱ παραληφθέντες ἐπὶ φρυγανισμὸν ἐβράδυνον , ἐπὶ τῶν ἰδίων σκευῶν τῶν ἐκ τῆς ἁρπαγῆς ἐνεπίμπρασαν τοὺς δεσπότας τὰ μὲν πολυτελῆ νοσφιζόμενοι , τὰ δὲ μὴ πάνυ χρήσιμα συγκαταφλέγοντες , οἷς ἀντὶ ξύλων εἰκαίων ἐχρῶντο .
πολλοὺς δὲ καὶ ζῶντας τοῖν ποδοῖν τὸν ἕτερον ἐκδήσαντες κατὰ τὸ σφυρὸν εἷλκον ἅμα καὶ κατηλόων ἐναλλόμενοι θάνατον ὠμότατον ἐπινοήσαντες ·
καὶ τελευτησάντων , οὐδὲν ἧττον ἀτελεύτητα μηνιῶντες βαρυτέρας αἰκίας τοῖς σώμασιν ἐπέφερον , διὰ πάντων ὀλίγου δέω φάναι τῶν τῆς πόλεως στενωπῶν κατασύροντες , ἕως ὁ νεκρὸς δοράς , σάρκας , ἶνας ὑπὸ τῆς τῶν ἐδάφων ἀνωμαλίας καὶ τραχύτητος περιθρυφθείς , καὶ τῶν ἡνωμένων μερῶν τῆς συμφυίας διαστάντων καὶ διασπαρέντων ἀλλαχόσε ἄλλων , ἐδαπανήθη .
καὶ οἱ μὲν ταῦτα δρῶντες ὥσπερ ἐν τοῖς θεατρικοῖς μίμοις καθυπεκρίνοντο τοὺς πάσχοντας 0 ·
τῶν δ ὡς ἀληθῶς πεπονθότων φίλοι καὶ συγγενεῖς , ὅτι μόνον ταῖς τῶν προσηκόντων συμφοραῖς συνήλγησαν , ἀπήγοντο , ἐμαστιγοῦντο , ἐτροχίζοντο , καὶ μετὰ πάσας τὰς αἰκίας , ὅσας ἐδύνατο χωρῆσαι τὰ σώματα αὐτοῖς , ἡ τελευταία καὶ ἔφεδρος τιμωρία σταυρὸς ἦν .
πάντα δὲ διορύξας καὶ τοιχωρυχήσας ὁ Φλάκκος καὶ μηδὲν μέρος τῶν Ἰουδαϊκῶν ἀμέτοχον ἐπιβουλῆς τῆς ἀνωτάτω καταλιπὼν ἐπενόησεν ἔκτοπόν τινα καὶ παρηλλαγμένην ἐπίθεσιν , ὁ μεγαλουργός , ὁ καινῶν ἀδικημάτων εὑρετής .
τῆς γὰρ ἡμετέρας γερουσίας , ἣν ὁ σωτὴρ καὶ εὐεργέτης Σεβαστὸς ἐπιμελησομένην τῶν Ἰουδαϊκῶν εἵλετο μετὰ τὴν τοῦ γενάρχου | τελευτὴν διὰ τῶν πρὸς Μάγιον Μάξιμον ἐντολῶν μέλλοντα πάλιν   ἀπ   π  ἀπ    Ἀλεξανδρείας καὶ τῆς χώρας ἐπιτροπεύειν , ὀκτὼ καὶ τριάκοντα συλλαβὼν τοὺς εὑρεθέντας ἐν ταῖς οἰκίαις εὐθὺς μὲν δῆσαι κελεύει , καὶ στείλας καλὴν πομπὴν διὰ μέσης ἀγορᾶς πρεσβύτας δεσμίους ἐξηγκωνισμένους , τοὺς μὲν ἱμάσι , τοὺς δὲ σιδηραῖς ἁλύσεσιν , εἰς τὸ θέατρον εἰσάγει  θέαν οἰκτίστην καὶ ἀλλοτριωτάτην τῷ καιρῷ  καὶ στάντας ἀντικρὺ ἐχθρῶν καθεζομένων πρὸς ἐπίδειξιν αἰσχύνης προστάττει πάντας περιδυθέντας αἰκισθῆναι μάστιξιν , αἷς ἔθος τοὺς κακούργων πονηροτάτους προπηλακίζεσθαι , ὡς ἐκ τῶν πληγῶν τοὺς μὲν φοράδην ἐκκομισθέντας αὐτίκα τελευτῆσαι , τοὺς δὲ νοσήσαντας ἐπὶ πλεῖστον χρόνον εἰς ἀπόγνωσιν σωτηρίας ἐλθεῖν .
ἧς ἐπιβουλῆς τὸ μέγεθος ἐξελήλεγκται μὲν καὶ δι  ἑτέρων , οὐχ ἧττον δὲ καὶ διὰ τοῦ μέλλοντος λέγεσθαι σαφέστερον ἐπιδειχθήσεται .
τῶν ἀπὸ τῆς γερουσίας τρεῖς ἄνδρες , Εὔοδος καὶ Τρύφων καὶ Ἄνδρων , ἐγεγένηντο ἐξούσιοι , πάνθ ὅσα εἶχον ἐν ταῖς οἰκίαις διαρπασθέντες ἐφόδῳ μιᾷ , οὓς οὐκ ἠγνόησε ταῦτα πεπονθότας ·
ἐδηλώθη γὰρ αὐτῷ μεταπεμψαμένῳ πρότερον τοὺς ἡμετέρους ἄρχοντας ὅσα τῷ δοκεῖν ἐπὶ καταλλαγαῖς ταῖς πρὸς τὴν ἄλλην πόλιν 0 .
καὶ ὅμως εἰδὼς ἀκριβῶς τού τους στερομένους τῶν ἰδίων ἐν ὄψεσι τῶν ἁρπασάντων ἔτυπτεν , ἵν  οἱ μὲν ὑπομένωσι διττὰς συμφοράς , πενίαν ὁμοῦ καὶ τὴν ἐν τοῖς σώμασιν ὕβριν , οἱ δὲ διττὴν ἡδονήν , ἀλλότριόν τε καρπούμενοι πλοῦτον καὶ τῆς τῶν ἀφαιρεθέντων ἀτιμίας εἰς κόρον ἀπολαύοντες 0 .
ἔχων τι τῶν τότε πεπραγμένων εἰπεῖν ἐπαμφοτερίζω , μὴ ἄρα εὐτελὲς εἶναι νομισθὲν ἐκλύσῃ τὰ μεγέθη τῶν τοσούτων ·
ἔστι δ εἰ καὶ μικρόν , ἀλλ οὐ μικρᾶς δεῖγμα κακονοίας 0 .
τῶν μαστίγων εἰσὶ διαφοραὶ διακεκριμέναι κατὰ τὴν πόλιν πρὸς τὰ τῶν τύπτεσθαι μελλόντων ἀξιώματα ·
τοὺς μὲν γὰρ Αἰγυπτίους ἑτέραις μαστίζεσθαι συμβέβηκε καὶ πρὸς ἑτέρων , τοὺς δὲ Ἀλεξανδρέας σπάθαις καὶ ὑπὸ σπαθηφόρων Ἀλεξανδρέων 0 .
τὸ ἔθος τοῦτο καὶ ἐπὶ τῶν ἡμετέρων διετήρησαν οἱ πρὸ Φλάκκου καὶ Φλάκκος αὐτὸς τοὺς πρώτους χρόνους .
ἔστι γάρ , ἔστι καὶ ἐν ἀτιμίᾳ βραχύ τι τῶν εἰς ἐπιτιμίαν εὑρεῖν καὶ ἐν ὕβρει παραφερόμενόν τι τῶν εἰς τὸ ἀνύβριστον , ὅταν τις αὐτὰς ἐφ ἑαυτῶν ἐᾷ τὰς φύσεις τῶν πραγμάτων ἐξετάζεσθαι , μὴ προστιθεὶς οἴκοθεν ἐπίβουλον πάθος , ὃ πάνθ ὅσα παραμέμικται τῆς ἐπιεικεστέρας ἰδέας ὑφαιρεῖ καὶ διοικίζει .
πῶς οὖν οὐ παγχάλεπον , τῶν ἰδιωτῶν Ἀλεξανδρέων Ἰουδαίων ταῖς ἐλευθεριωτέραις καὶ πολιτικωτέραις μάστιξι τετυπτημένων , εἴ ποτε ἔδοξαν πληγῶν ἄξια ἐργάσασθαι , τοὺς ἄρχοντας , | τὴν γερουσίαν , οἳ καὶ γήρως καὶ τιμῆς εἰσιν ἐπώνυμοι , κατὰ τοῦτο τὸ μέρος ἔλαττον τῶν ὑπηκόων ἐνέγκασθαι , καθάπερ Αἰγυπτίων τοὺς ἀφανεστάτους καὶ ἐνόχους τοῖς μεγίστοις ἀδικήμασιν 0 ;
ἐῶ λέγειν ὅτι , εἰ καὶ μυρία ἦσαν ἡμαρτηκότες , ὤφειλε τὸν καιρὸν αἰδεσθεὶς τὰς τιμωρίας ὑπερθέσθαι ·
τοῖς γὰρ ὀρθῶς πολιτευομένοις τῶν ἀρχόντων καὶ μὴ προσποιουμένοις τιμᾶν ἀλλ ὄντως τιμῶσι τοὺς εὐεργέτας ἔθος ἐστὶ μηδένα κολάζειν τῶν κατακρίτων , ἄχρις ἂν αἱ ἐπιφανεῖς γενέθλιοι καὶ πανηγύρεις αὗται τῶν ἐπιφανῶν Σεβαστῶν διεξέλθωσιν .
ὁ δ ἐν αὐταῖς παρηνόμει καὶ ἐτιμωρεῖτο τοὺς μηδὲν ἀδικοῦντας , οὓς ἐνῆν αὖθις , εἴπερ ἐβούλετο , κολάζειν .
ἀλλ ἔσπευδε καὶ κατήπειγεν ἕνεκα τῆς πρὸς τὸν ἐναντίον ὄχλον ἀρεσκείας , ταύτῃ νομίζων ἐξοικειώσασθαι μᾶλλον αὐτὸν εἰς ἅπερ διενοεῖτο .
ἤδη τινὰς οἶδα τῶν ἀνεσκολοπισμένων μελλούσης ἐνίστασθαι τοιαύτης ἐκεχειρίας καθαιρεθέντας καὶ τοῖς συγγενέσιν ἐπὶ τῷ ταφῆς ἀξιωθῆναι καὶ τυχεῖν τῶν νενομισμένων ἀποδοθέντας ·
ἔδει γὰρ καὶ νεκροὺς ἀπολαῦσαί τινος χρηστοῦ γενεθλιακαῖς αὐτοκράτορος καὶ ἅμα τὸ ἱεροπρεπὲς τῆς πανηγύρεως φυλαχθῆναι .
ὁ δ οὐ τετελευτηκότας ἐπὶ σταυρῶν καθαιρεῖν , ζῶντας δ ἀνασκολοπίζεσθαι προσέταττεν , οἷς ἀμνηστίαν ἐπ ὀλίγον , οὐ τὴν εἰς ἅπαν , ὁ καιρὸς ἐδίδου πρὸς ὑπέρθεσιν τιμωρίας , οὐκ ἄφεσιν παντελῆ .
καὶ ταῦτ εἰργάζετο μετὰ τὸ πληγαῖς αἰκίσασθαι ἐν μέσῳ τῷ θεάτρῳ καὶ πυρὶ καὶ σιδήρῳ βασανίσαι .
καὶ ἡ θέα διενενέμητο ·
τὰ μὲν γὰρ πρῶτα τῶν θεαμάτων ἄχρι τρίτης ἢ τετάρτης ὥρας ἐξ ἑωθινοῦ ταῦτα ἦν ·
ἰουδαῖοι μαστιγούμενοι , κρεμάμενοι , τροχιζόμενοι , καταικιζόμενοι , διὰ μέσης τῆς ὀρχήστρας ἀπαγόμενοι τὴν ἐπὶ θανάτῳ 0 ·
τὰ δὲ μετὰ τὴν καλὴν ταύτην ἐπίδειξιν ὀρχησταὶ καὶ μῖμοι καὶ αὐληταὶ καὶ ὅσα ἄλλα σκηνικῶν ἀθύρματα ἀγώνων 0 .
καὶ τί ταῦτα μηκύνω ;
δευτέρα γὰρ ἐπινοεῖται πόρθησις , βουλομένου καὶ τὸ στρατευόμενον πλῆθος ἡμῖν ἐπιτειχίσαι ξένου συκοφαντήματος εὑρέσει .
τὸ δὲ συκοφάντημα ἦν , ὡς τῶν Ἰουδαίων πανοπλίας ἐν ταῖς οἰκίαις ἐχόντων .
μεταπεμψάμενος οὖν ἑκατόνταρχον ᾧ μάλιστ  ἐπίστευε , Κάστον ὄνομα , κελεύει παραλαβόντα τῆς ὑπηκόου τάξεως ἑαυτῷ τοὺς εὐτολμοτάτους στρατιώτας ἐπισπεύδειν καὶ ἄνευ προρρήσεως ἐπεισιόντα ταῖς τῶν Ἰουδαίων οἰκίαις ἐρευνᾶν , μή τις ὅπλων ἐναπόκειται παρασκευή .
καὶ ὁ μὲν συντείνας ἔθει τὸ προσταχθὲν ἐργασόμενος .
οἱ δὲ τὴν ἐπίνοιαν οὐκ εἰδότες ἀχανεῖς τὸ πρῶτον εἱστήκεσαν ὑπ ἐκπλήξεως , γυναίων καὶ τέκνων αὐτοῖς ἐμπλεκομένων καὶ ῥεομένων δάκρυσι διὰ τὸν ἐπ  αἰχμαλώτοις φόβον ·
ὃ γὰρ λοιπὸν τῆς πορθήσεως , τοῦτ ἀεὶ προσεδόκων 0 .
ὡς δ ἤκουσαν παρά τινος τῶν ἐρευνώντων · "
ποῦ ταμιεύεσθε τὰ ὅπλα ;
“ μικρὸν ἀνέπνευσαν καὶ πάντα καὶ τὰ ἐν μυχοῖς ἀναπετάσαντες ἐπεδείκνυντο , τῇ μὲν ἡδόμενοι , τῇ δὲ στένοντες , ἡδόμενοι μὲν ἐπὶ τῷ διελεγχθήσεσθαι τὸ συκοφάντημα ἐξ ἑαυτοῦ , δυσχεραίνοντες δέ , ὅτι πρῶτον μὲν αἱ τηλικαῦται διαβολαὶ κατ αὐτῶν προπιστεύονται συντιθέμεναι πρὸς ἐχθρῶν , ἔπειτα δ  , ὅτι γύναια κατάκλειστα μη δὲ τὴν αὔλειον προερχόμενα καὶ θαλαμευόμεναι παρθένοι , δι αἰδῶ τὰς ἀνδρῶν ὄψεις καὶ τῶν οἰκειοτάτων ἐκτρεπόμεναι , τότε οὐ μόνον ἀσυνήθεσιν ἀλλὰ καὶ στρατιωτικὸν δέος ἐπανατεινομένοις ἐμφανεῖς ἐγένοντο 0 .
γενομένης δ  ὅμως ἀκριβοῦς ἐρεύνης ὅσον πλῆθος ἀμυντηρίων ὅπλων εὑρέθη 0 ;
κράνη , θώρακες , ἀσπίδες , ἐγχειρίδια , κοντοί , παντευχίαι σωρηδὸν προεκομίζοντο ;
καὶ ἐν μέρει τὰ ἑκηβόλα , παλτοί , σφενδόναι , τόξα , βέλη 0 ;
τούτων ἁπλῶς οὐδέν 0 ·
ἀλλ οὐ δὲ τὰ πρὸς τὴν καθ ἡμέραν δίαιταν ὀψαρτυτῶν αὐτάρκη μαχαιρίδια 0 .
ἐξ οὗ καὶ ἡ περὶ τὸν βίον εὐθὺς εὐκολία διεφαίνετο πολυτέλειαν καὶ τὸ ἁβροδίαιτον μὴ προσιεμένων , ἃ πέφυκε γεννᾶν κόρον ·
κόρου δ ὕβρις ἔκγονον , ἡ πάντων κακῶν ἀρχή 0 .